Ewropa de rixmê şertanê Korona çalakîyê vera hêrişê dewleta tirke yê vera Kurdîstanî dewam kenê. Paytextê Almanya Berlîn û bajarê Bordeauxî yê Fransa de îşxalê dewleta tirke ame protestokerdene.
Aktîvsîtanê Têgêrayîşê Ciwanan ê Şorişgêran Berlîn de bi guleyanê hawayî û afîşan hêişê vera Kurdîstanî protesto kerd. Ciwanê pirdê merkezê Berlînî de pankarta ke ser o Bêvengîye hetkarîya qetilkaran a, dewleta tirke Mexmûr bombavaran kena daliqnaye. Bordeaux de zî bi pankartan bale ameye antenê hêrişê vera Zînî Wertê û Mexmûrî ser û azadîya Rayberê  Şarê Kurdî Abdulah Ocalanî û tepişteyanê sîyasîyan ameye waştene.
